_:n6955a8d05322424d9b15640c3281211bxb0
<http://schema.org/articleBody>
"Στις Καρτέλες Προμηθευτών εμφανίζονται όλα τα στοιχεία τα οποία μπορούμε να συμπληρώσουμε για τον κάθε προμηθευτή της βάσης δεδομένων του προγράμματος. Υπάρχουν κάποια απαραίτητα πεδία (όπως π.χ. τον Α.Φ.Μ του προμηθευτή), τα οποία και θα πρέπει να συμπληρωθούν προκειμένου να προχωρήσει η καταχώρηση του κανονικά. Η φόρμα Καρτέλες Προμηθευτών έχει τρεις (3) καρτέλες χαρακτηριστικές οι οποίες έχουν δημιουργηθεί με τέτοιον τρόπο ώστε να είναι ευκολότερα διαχειρίσιμη η κάθε εγγραφή(προμηθευτής) της Λίστας Προμηθευτών. Στην καρτέλα &quot;Γενικά&quot;, μπορούμε να δούμε/συμπληρώσουμε τα γενικά στοιχεία του προμηθευτή μας, όπως π.χ. την επωνυμία του, τον διακριτικό τίτλο (εμπορική ονομασία) της επιχείρησης του, τη διεύθυνση, τα τηλέφωνα, φαξ, ιστοσελίδα, e-mail, τους τραπεζικούς του λογαριασμούς κλπ. Μπορείτε να εισάγετε και ένα αρχείο εικόνας για τον προμηθευτή σας (π.χ. το λογότυπο της επιχείρησης, πιέζοντας το κουμπί &#039;Αλλαγή&#039;). Επίσης, μπορείτε να εισάγετε και μία διαδρομή στο πεδίο των σχετικών αρχείων όπου έχετε αποθηκευμένα πρόσθετα αρχεία σχετικά με τον προμηθευτή σας. Μπορείτε για συντομία χρόνου να είσαγετε το Α.Φ.Μ. του προμηθευτή σας στο πεδίο πάνω δεξιά και το πρόγραμμα να &quot;ανασύρει&quot; τα φορολογικά στοιχεία του πελάτη που θέλετε να δημιουργήσετε από το Υπουργείο (το TaxisNet για την ακρίβεια). Για να συμβεί αυτό θα πρέπει να έχετε συμπληρώσει τα απαραίτητα στοιχεία πρόσβασης στον server του Υπουργείου, μέσω της φόρμας TaxisNet. Η δεύτερη (2η) καρτέλα της φόρμας, έχει τίτλο &quot;Λογιστικά&quot;. Εκεί μπορείτε να εισάγετε/τροποποιήσετε τα λογιστικά στοιχεία του προμυθευτή σας (όπως π.χ. τη Δ.Ο.Υ., τον Α.Φ.Μ. κλπ). Περαιτέρω, μπορείτε να εισάγετε σημειώσεις για τον προμηθευτή αυτόν. Οι σημειώσεις αυτές θα εμφανίζονται κάθε φορά που επιχειρείτε να καταχωρήσετε ένα παραστατικό αγορών για τον προμηθευτή αυτόν, στις φόρμες τιμολόγησης του προγράμματος. Με την επιλογή του σε μία φόρμα τιμολόγησης αγορών, απευθείας μας εμφανίζεται παράθυρο με τις σημειώσεις που έχουμε εισάγει εδώ.. Στην ίδια καρτέλα μπορούμε να ορίσουμε και το ποσοστό έκπτωσης για τον πελάτη αυτόν όπως και το τυχόν λογιστικό υπόλοιπο μας προς τον ίδιο. Στην τρίτη (3η) καρτέλα της φόρμας, με τίτλο &quot;Υποκαταστήματα&quot;, να εισάγουμε στοιχεία για μέχρι πέντε (5) υποκαταστήματα για τον προμηθευτή μας. Στοιχεία όπως Διεύθυνση υποκαταστήματος, Πόλη, Τ.Κ., υπέυθυνο επικοινωνίας για το υποκατάστημα, τηλέφωνα, φαξ κλπ.. Το λογιστικό υπόλοιπο του κάθε προμηθευτή, αρχικά ορίζεται ως μηδενικό. Στη συνέχεια μεταβάλλεται αναλόγως των παραστατικών που εκδίδουμε ή μας εκδίδει (σε συνάρτηση πάντα με τον τρόπο πληρωμής που επιλέγουμε στα παραστατικά μας). Τα υπόλοιπα πεδία, όπως π.χ. η έκπτωση, οι τιμές, η υπαγωγή σε συντελεστή Φ.Π.Α. κ.ο.κ. στην καρτέλα &#039;Λογιστικά&#039;, μας ακολουθούν στις φόρμες της τιμολόγησης. Με το που επιλέξουμε δηλαδή αυτόν τον προμηθευτή, θα συμπληρωθούν αυτομάτως και τα αντίστοιχα πεδία στη φόρμα του παραστατικού μας. Εάν δεν εισάγετε οι ίδιοι διακριτικό τίτλο/εμπορική ονομασία στο πεδίο πάνω αριστερά, το πρόγραμμα θα εισάγει αυτομάτως την επωνυμία ως διακριτικό τίτλο/εμπορική ονομασία για λογαριασμό σας."
<https://www.dot-com.gr/el/COM-Spread-emporiki-diaxeirisi/COM-Spread-karteles-promitheiton>